alibayram/wikipedia-40-langs huggingface dataset:
Acireale

Acireale (sicilianske: Jaciriali, ofte forkortet til Jaci eller Aci) er en kystby og kommune i den nordøstlige del af provinsen Catania, Sicilien, Italien, ved foden af Mount Etna, på kysten af det Ioniske Hav, og kilder med mineralvand. Det er et stift, der er berømt for sine kirker, herunder den neo-gotiske St. Peter's Basilica, St. Sebastian Basilika i den sicilianske barok stil, og Acireale Cathedral fra det 17. århundrede , og der er et seminarium, for uddannelse af præster. Acireale er også kendt for sine malerier: den ældste akademi i Sicilien, "Accademia dei Dafnici e degli Zelanti", findes her.

Historie
Ifølge traditionen spores byens oprindelse tilbage til Xiphonia, en mystisk græske by nu helt forsvundet. I romertiden eksisterede her en anden græsk by, Akis, som deltog i de puniske krige. I Ovids Metamorphoses, er der en stor kærlighed mellem Acis, ånden i Acis River, og Galatea hav-nymfe. Acis River er det lille vandløb Fiume di Jaci, som løber forbi Acireale (det gamle Akis eller Acium).

I middelalderen udvidedes byen omkring slottet (nu en del af Aci Castello), kendt som Jachium under byzantinerne, som Al-Yāj (الياج) under araberne og senere som Aquilia. I 1169 ramte et enorm jordskælvbyen, og spredte en stor del af befolkningen i retning af fastlandet, fordelt mellem de mange bydele af Aci. En anden Aquilia blev grundlagt i slutningen af det 14. århundrede længere mod nord, og skabte kernen i den moderne storby. Den eneste rest af den middelalderlige Aquilia Nova ("New Aquilia") er den gotiske-Lombard stil portal af katedralen.

Henvisninger 

Byer på Sicilien
Catania (provins)
Copyrightmærket

Copyrightmærket © i tilknytning til ophavsmænds og rettighedshaveres navne er en meddelelse til omverdenen om det pågældende værks ophavsretslige beskyttelse. Det er imidlertid ikke et krav for at opnå ophavsretsbeskyttelse i Danmark, at man anvender copyrightmærket.

Immaterialret
Symboler
Actium

Actium (moderne navn: la Punta) er det antikke navn for et forbjerg i det nordlige Akarnanien på den græske vestkyst. Actium er hovedsageligt berømt for at være stedet for Octavians afgørende sejr over Marcus Antonius. Til minde om denne sejr lod Octavian udbygge det berømte Apollotempel til ære for Apollo Actius, og til minde om kampen oprettede han eller fornyede de "lege", som blev holdt hvert femte år og blev kaldt de Actiske Lege. Den Actiske æra var en periode efter Søslaget ved Actium. Der var også en lille by eller landsby på forbjerget, der blev kaldt Actium.

2. september 31 f.Kr. blev havet udfor bjerget skueplads for et stort søslag mellem Marcus Antonius og hans rivaliserende triumvir Octavian – Slaget ved Actium. Octavian vandt derfor magtkampen i 31 f.Kr. og blev i 27 f.Kr. den første romerske kejser under navnet Cæsar Augustus.

Actium tilhørte oprindeligt de korinthiske nybyggere fra Anactorium, som formentlig blev grundlagt med henblik på tilbedelse af Apollo Actius og de Actiske Lege. I det 3. århundrede f.Kr. faldt stedet til det akarnaniske folk, som siden holdt deres synoder her.

Grækenland i antikken
Romerriget
Acton

Acton kan være navnet på både personer og byer:
 Acton (drengenavn) – et engelsk drengenavn
 Acton, London – en engelsk by (der findes mindst 10 andre byer i England, USA og Canada med navnet)
 Lord Acton – engelsk historiker
Adamaoua

Adamaoua er et savanneområde i Nigeria og Cameroun ved floden Benue.

Se også 
 Savanne.

Nigerias geografi
Camerouns geografi
Benue

Benue (fransk: la Bénoué) er den største sideflod til Niger.  Floden er ca. 1.400 km lang, heraf løber ca. 1.000 i Nigeria. Floden er i sommermånederne sejlbar i næsten hele sin længde, og floden er følgelig en vigtig transportvej i de områder den løber igennem. I Nigeria løber den øvre del gennem delstaten Taraba, og den nedre del gennem delstaten Benue. Området er ofte plaget af malaria.

Eksterne links 

Vandløb i Afrika
Adamello

Adamello eller Adamello-Presanella er en 3000-3500 meter høj bjergkæde i den sydlige rand af de italienske Alper. Det er en del af de Sydlige kalkalper og ligger i provinserne Trento og Brescia. Navnet på bjergkæden henviser til de to højeste toppe, Adamello og Presanella.

Mellem Adamello-Presanella-kæden og Ortleralperne i nord ligger Tonalepasset, på den anden side af Ogliodalen (Val Camonica) ligger Bergamoalperne, øst for Campo Carlo Magno-passet og floden Sarca ligger Brentagruppen og mod syd ligger Iseosøen.

Geografi og Geologi 

Bjergene dækker et areal på cirka 30 x 30 kilometer. Området dækkes af to hoveddale der begge løber i en Nord-Nordøst;-Syd-Sydvest retning som er dannet af den oprindelige pladetektonik. Derudover er der mange sidedale, der er svært tilgængelige. 

Bjergene hører med til de sydligste alper og besidder det sydligste 3000-meterbjerg i Østalperne. 

Den østlige side er dannet ved en plutonisk intrusion i Tertiærtiden, og består heraf af granit og kvarts, der også kaldes adamellogranit eller tonalit.

Afgrænsning 

Adamello er afgrænset af følgende dale:

I vest er den afgrænset af den lavtliggende og brede dal Val Camonica og dens flod Oglio og foroven af Lago d´Iseo, bagved ligger Bergamaskalperne.

Tinder
Den største tinder i Adamello-Presanella-gruppen er:

Bjergpas
De største bjergpas i Adamello-Presanella-gruppen er: 

Bjergkæder i Italien
Sydlige kalkalper
Adana

Adana er en by i det sydlige Tyrkiet, og et større landbrugs- og kommercielt center. Byen ligger på Seyhanfloden, 30 km inde i landet fra Middelhavet, i syd-centrale Anatolien. Byen er administrativt center i Adana-provinsen og har (2015) indbyggere, der gør byen til den femte største i Tyrkiet. Adana-Mersin storbyområdet, med en befolkning på over 3 millioner, strækker sig over 70 kilometer fra øst til vest og 25 km fra nord til syd; omfatter byerne Mersin, Tarsus og Adana.

Adana ligger i hjertet af Çukurova, tidligere kendt som Kilikien, et geografisk, økonomisk og kulturelt område, der dækker sydøstkysten af Anatolien: provinserne Mersin, Adana, Osmaniye og Hatay. Med cirka seks millioner indbyggere. Området er hovedsageligt et stort af frugtbart slettelandskab og betragtes som en af de mest produktive landbrugsområder i verden.

Byen er mål for ferierejsende og blev i begyndelsen af august 2006 ramt af terrorbomber.

Bomberne forekom i en serie af terrorsprængninger i tyrkiske feriebyer i 2006, der blandt andet også ramte Antalya og Marmaris .

Referencer

Eksterne henvisninger 

Byer i Tyrkiet
Adda

Adda er en 310 km lang italiensk biflod til Po.

Adda har sit udspring i Alperne, tæt på grænsen til Schweiz. Floden passerer undervejs fra sit udspring Comosøen, som den løber ud i ved Gera Lario i søens nordlige ende og forlader igen ved Lecco længst mod syd.

Henvisninger 

Comosøen
Floder i Italien
Lombardiet
Copydan

Copydan forvalter ophavsrettigheder for en række rettighedshavere. Rettighedsforvaltningen består i at opkræve og fordele vederlag for udnyttelse af ophavsrettigheder i henhold til aftalelicenser.

Copydan er en overbygning til fem selvstændige rettighedsorganisationer, der hver især står for rettighedsforvaltningen:

 Copydan Verdens TV. Håndterer ophavsrettigheder i forbindelse med distribution af danske og udenlandske tv-og radiokanaler.
 Copydan AVU-medier. Håndterer rettigheder til audiovisuelt indhold i undervisning og formidling.
 Copydan Arkiv. Løser de ophavsretlige problematikker, som er forbundet med genanvendelse af store mængder af udsendelser fra diverse arkiver.
 Copydan KulturPlus. Sikrer, at der bliver afregnet vederlag til kunstnere og producenter, når der sælges blanke (el. tomme) kopimedier i forretningerne.
 Copydan Tekst & Node. Giver adgang til kopiering af skrevne værker eksempelvis bøger, aviser, tidsskrifter, noder m.m. til brug i undervisningsinstitutioner samt offentlige og private virksomheder.

Se også 
 Gramex
 KODA
 NCB

Referencer

Eksterne henvisninger 
 Copydans internetside

Immaterialret
Postojna

Postojna (tysk: Adelsberg, italiensk: Postumia) er en by i Slovenien.

Den berømte drypstenshule Postojnagrotten ligger her.

Byer i Slovenien
Postojnagrotten

Postojnagrotten (eller Adelsberggrotten, Postumiagrotten) er en berømt drypstenshule ved byen Postojna i Slovenien.

Grotter
Sloveniens geografi
Adige

Adige (eller på tysk Etsch) er en flod i det nordlige Italien. Den er med en længde på 410 km. Italiens næstlængste flod, idet kun Po er længere. Den har sin kilde i 1.550 meters højde umiddelbart nord for Lago di Resia tæt på Italiens grænse til Østrig og Schweiz. Den passerer bl.a. gennem Trento og Verona og løber ud i Adriaterhavet lidt syd for Venezia.

Floden nævnes som den sydlige grænse i sangen "Das Lied der Deutschen" eller "Deutschlandlied", som fra 1922 til 1991 var Tysklands  nationalsang. I dag bruges kun sangens 3. vers som nationalsang, hvor linjen om "Etsch" ikke forekommer.

Floder i Italien
Trentino-Alto Adige
Veneto
Adirondack

Adirondack Mountains er et bjergområde i den nordvestlige del af Appalacherne, i delstaten New York, USA. Der er omkring 100 bjergtoppe i området fra 370 til omkring 1.500 m. Den højeste top er Mount Marcy (1.629 m.o.h.). Der er flere søer i området, bl.a. Lake Placid, hvis tilgrænsende by to gange har været vært for de olympiske vinterlege.

Bjerge i USA
New Yorks geografi
Adour

Adour er en flod på 324 km der ligger i det sydvestlige Frankrig og løber ud i Atlanterhavet – i Biscayen.

Eksterne henvisninger 

Atlantens afvandingsområde
Floder i Frankrig
Adria

Adria er en by i Veneto i Italien, med omkring  indbyggere. Byen har lagt navn til Adriaterhavet og drengenavnet Adrian.

Henvisninger 

Byer i Veneto
Oldtidsbyer
Rovigo (provins)
Veneto

Veneto er en region i Italien. Hovedstaden i regionen er Venedig.

Byer 
 Adria
 Belluno
 Chioggia
 Padova
 Rovigo
 Treviso
 Venezia
 Verona
 Vicenza

Floder 
 Adige
 Brenta
 Piave
 Po

Søer 
 Gardasøen

Eksterne henvisninger 

 Regione Veneto
 Veneto Turisme

Regioner i Italien
 
Friuli
Edirne

Edirne har flere betydninger:

 Edirne (provins) — en provins i Tyrkiet
 Edirne (by) — hovedstaden i provinsen Edirne i Tyrkiet
Adriaterhavet

Adriaterhavet er den del af Middelhavet, som ligger mellem den italienske halvø og Balkanhalvøen. Navnet stammer fra den romerske by Adria.

Vestkysten er italiensk, og mod øst har Slovenien, Kroatien, Bosnien-Hercegovina, Montenegro og Albanien kyststrækninger langs Adriaterhavet.

Areal: 160.000 km².

Eksterne henvisninger
Adjarien

Adjarien eller Adsjarien (georgisk: აჭარა atj'ara) er en selvstyrende republik i Georgien. Hovedstaden er Batumi.

Georgiens geografi
Republikken Adygeja

Republikken Adygeja (, ; adygejisk Адыгэ Республик ) er en af 21 autonome republikker i Den Russiske Føderation. Republikken ligger som en enklave i Krasnodar kraj. Republikkens har et areal på  km² og (2016) indbyggere. Republikkens hovedstad er Majkop.

Geografi 
Republikken Adygeja er beliggende i det sydlige Østeuropa, ved foden af det vestlige Kaukasus i Kaukasusbjergkæden med sletter i de nordlige områder og bjerge i det sydlige område. Skove dækker næsten 40% af republikkens areal. Det højeste punkt er bjerget Tjugusj () på 3.238 m.

Floder 
Den 870 km lange flod Kuban er en af de større sejlbare floder i Kaukasus-regionen. Floden er en del af den nordlige grænse mellem Republikken Adygeja og Krasnodar kraj.

Bjerge 
Republikkens store bjerge og toppe varierer i højden fra 2.000-3.238 m, og omfatter bl.a.: 

 Tjugusj - 3.238 m
 Fisjt 2.868 m

Naturressourcer 
Republikken er rig på olie og naturgas. Andre naturlige ressourcer omfatter guld, sølv, wolfram og jern.

Referencer

Eksterne henvisninger 

 Republikken Adygejas officielle hjemmeside 

 
Etableret i 1991
Aeronautik

Aeronautik er læren om luftsejlads.

Se også 
 Ballonskipper
 Luftfart
 Luftskib
 Luftfartens historie

Luftfart
Agadir

Agadir er en turist- og havneby i Marokko med  indbyggere.

Agadir blev den 29. februar 1960 ramt af et voldsomt jordskælv, der dræbte mere end 10.000 af byens indbyggere. Det nuværende Agadir blev genopbygget efter jordskælvet cirka 2 kilometer syd for jordskælvets epicenter.

Se også 
 Byer i Marokko

Referencer

Eksterne henvisninger 

 

Byer i Marokko
Havnebyer
Hagåtña

Hagåtña (tidligere Agana) er hovedstaden i det amerikanske territorium Guam. Byen har ca. 1.100 indbyggere.

Referencer 

Guam
Byer i amerikanske distrikter, territorier og protektorater
Agartala

Agartala er hovedstaden i den indiske delstat Tripura. Den ligger ved floden Haroa, 2 km fra grænsen til Bangladesh, og har omkring 200.000 indbyggere.

Eksterne henvisninger 

Byer i Tripura
Delstatshovedstæder i Indien
Agen

Agen er hovedby i det franske departement Lot-et-Garonne. Byen ligger ved floden Garonne, og kanalen Canal de Garonne løber igennem byen. Indbyggerne kaldes agenais(es) eller agenois(es).

Henvisninger 

Byer i Lot-et-Garonne
Tour de France-byer
Lot-et-Garonne

Lot-et-Garonne () er et fransk departement, beliggende i regionen Nouvelle-Aquitaine. Befolkningen udgør (2005) ca. 318.000.

Hovedbyen i departementet er Agen.

Byer 
 Agen
 Marmande
 Villeneuve sur Lot

Floder 
 Garonne
 Lot

Eksterne henvisninger 

Departementer i Frankrig
Agernæs (Krogsbølle Sogn)

Agernæs er en halvø og en landsby på Nordfyn. Store landområder er heromkring inddæmmet og afvandet. På nordspidsen af halvøen ligger Storskoven med sine karakteristiske høje slanke gamle bøgetræer. Stranden kaldet Flyvesandet består af klitter og områder, hvor skoven vokser helt ud i strandkanten. Havet herudfor er yderst lavvandet, så man næsten kan gå til Æbelø, der ligger kun få kilometer ude. Mod vest ligger fuglereservatet Nærå Strand og mod øst ligger Odense Fjord og Enebærodde.

Før områderne omkring Krogsbølle blev afvandet, var området nordfor fladstrand. Før 1781 var Nærå Strand en del af en større fjord , der strakte sig langt ind i landet syd om Agernæs og nord om Krogsbølle helt ind til Bårdesø og Tørresø. I 1781 fik de nordfynske godser Kørup og Egebjerggård samme ejer; greve G. J. Moltke, som sørgede for at en stor del af fjorden blev tørlagt, Agernæs fælled blev dannet og Nærå Strand fik omtrent den form den har i dag. I starten af 1900 blev kanalerne gravet, og vandet fra området blev pumpet ud i Nærå Strand ved Slusemøllens kraft. Møllen står derude ved Nærå Strand endnu, selvom den ganske vist er noget amputeret i dag, hvor møllevingerne er fjernet, og resten af den er bygget om til sommerhus.

For ca. 50 år siden blev møllen skiftet ud med en elektrisk pumpe, som fungerer den dag i dag, og kanalen blev ved samme lejlighed uddybet. Ved møllen er et sluseanlæg, der sørger for, at vandet ikke løber tilbage i området, og Einsidelsborg pumpelaug sørger for at opkræve vandafgift af de lokale landmænd, så systemet kan opretholdes.

Før i tiden blev områderne mest brugt til græssende kreaturer, men nu er det meste opdyrket.

Stednavne omkring Agernæs 
 Kørup
 Gyngstrup
 Krogsbølle
 Flyvesandet
 Fuglsang
 Bårdesø
 Tørresø
 Fruerlund
 Storskoven
 Einsidelsborg
 Egeby Efterskole

Kilder/Henvisninger 
 Naturligvis 

Halvøer i Danmark
Lokaliteter i Nordfyns Kommune
Agersø

Agersø er en dansk ø mellem Storebælt og Smålandsfarvandet. Øen har et areal på 6,84 km² og 188 beboere (2021); hovedparten er bosat i byen Agersø. Færgen til Agersø afgår fra færgelejet Stigsnæs på det sydvestlige Sjælland. Øen, der hører under Slagelse Kommune, udgør også Agersø Sogn. Agersø Kirke og Omø Kirke har fælles præst, som er bosat på Agersø.

På Agersø fejrer man stadig, i lighed med på naboøen Omø, Helligtrekongers aften med et fastelavnsagtigt løb, kaldet Hellig Tre Kongers løb.

Referencer

Eksterne henvisninger 

Agersø Beboerforenings hjemmeside for Agersø 2023

 Agersøportalen
 Landsbyhistorier fra Agersø

Se også 
 Agersø Mølle
Agersø Sund

Agersø Sund (eller Agersøsund) er farvandet mellem Agersø og Stigsnæs på Sjælland.

Sunde i Danmark
Storebælt
Smålandsfarvandet
Slagelse Kommunes geografi
Agerø

Agerø er en dansk ø mellem Mors og Thyholm i Limfjorden. Øen er på 3,7 km² og har ca. 40 beboere. I det lavvandendede fjordområde omkring øen er der sandøer og holme med sandvader. Mod nord er Agerø forbundet til Mors med en dæmning.

Farvandene omkring Agerø  indgår i Natura 2000-område 28: Agger Tange, Nissum Bredning, Skibsted Fjord og Agerø   og er både habitatområde og fuglebeskyttelsesområde.

Fugleværnsfonden ejer et 27,5 ha stort naturreservat på  den nordvestlige del af øen   .

Se også 
 Agerø Sogn

Referencer

Eksterne henvisninger 
 Fredningskendelse

 
Fredede arealer i Danmark
EU-habitatområder i Danmark
Fuglebeskyttelsesområder i Danmark

Øer i Limfjorden
Morsø Kommunes geografi
Aggersund

Aggersund er et sund i Limfjorden i Danmark.

Broen over Aggersund hedder Aggersundbroen.

Ved Aggersund lå i vikingetiden Aggersborg.

Limfjorden
Sunde i Danmark
Agra

Agra er en indisk by ved bredden af Yamuna-floden. Byen ligger i delstaten Uttar Pradesh og er administrationsbyen i distriktet Agra. Den har ca.  indbyggere. Byen er først og fremmest kendt for et af verdens smukkeste byggerier, mausolæet Taj Mahal, opført 1631-1653 af kejser Shah Jahan, som mindesmærke for hans hustru Mumtaz Mahal, der døde i barselseng.

Agra findes nævnt helt tilbage i det episke heltekvad Mahabharata under navnet Agrabana. Også den store græske geograf Ptolemæus fra det 2. årh. kendte Agra og havde indført byen på sit verdenskort. Traditioner og legender tilskriver Raja Badal Singh æren for at have grundlagt den nuværende by omkring 1475, hvor hans fort, Badalgarh, hævdes at være placeret ca. samme sted som det nuværende Agra Fort. Derudover findes også beretninger om tidligere befæstninger af byen, som i lange perioder har været en kongeby.

Agra opnåede stor betydning og anseelse som hovedstad for det store indiske Mughal kejserrige fra 1526 til 1658 (Mughal = Mogul el. Stormogul). Det skyldes ikke mindst efterladenskaber fra denne periode, at Agra i dag er en international turist destination i topklasse, med byens mange bygninger i den markante mughal-arkitektur, først og fremmest Taj Mahal, Agra Fort og den forladte hovedstad Fatehpur Sikri lidt uden for Agra, tre seværdigheder, som alle er optaget på UNESCOs World Heritage liste.

Udover de nævnte seværdigheder, er Agra overordentlig rig paa pragtfulde bygninger i maurisk stil, blandt andre: Jahangir's skønne palads, Moti-Masdshid (Perlemoskeen) og Djamna Masdshid.

Kilder/henvisninger 

 http://www.indien.nu/kartor-guider/uttar-pradesh/agra/
 Agra i Salmonsens konversationsleksikon

 
Byer i Uttar Pradesh
Uttar Pradesh

Uttar Pradesh (, ), også kendt under forkortelsen UP, er den arealmæssigt femtestørste og befolkningsmæssigt største delstat i Indien. Centraladministrationen og parlamentet holder til i hovedstaden Lucknow, mens delstatens højesteret sidder i Allahabad.

Uttar Pradesh ligger i det nordlige Indien og havde 166 millioner indbyggere i 2001.

Byer 
 Agra
 Allahabad
 Ayodhya
 Fatepur Sikri
 Ghaziabad
 Lucknow
 Mathura
 Sarnath
 Varanasi
 Vrindavan

Kilder

Eksterne henvisninger 

Delstater i Indien
Agrigento

Agrigento har flere betydninger:

 Agrigento (provins) – italiensk provins
 Agrigento (by) – hovedby i provinsen
Agssaussat

Agssaussat er et bjerg, 2140 m højt, på vestkysten af Grønland.

Kilder 
Greenland – 39 Likely ultra-prominences

Bjerge og fjelde i Grønland
Qeqqata Kommune
Kap Agulhas

Kap Agulhas er Afrikas sydligste punkt. Det er beliggende 170 km øst for Kapstaden i Sydafrika.
Den karakteristiske bygning med fyrtårnet i midten rummer tillige en mindre café.

Engang var det opfattelsen, at Atlanterhavet og det Indiske Ocean mødtes ved Kap Det Gode Håb. I vore dage er det fastslået, at de to oceaner syd for Afrika adskilles af 20° øst-meridianen, der går gennem Kap Agulhas.

Billedgalleri

Henvisninger 

Sydafrikas geografi
Ahaggar

Ahaggar er et bjergområde i det centrale Sahara i Algeriet.

Bjerge i Afrika
Bjergkæder i Afrika
Algeriets geografi
Ahmedabad

Ahmedabad er den største by i den indiske delstat Gujarat. Byen ligger ved Sabarmati-floden, og er opkaldt efter Ahmed Shah. Sidi Sayid-moskéen ligger her.

Eksterne henvisninger 

 
Byer i Gujarat
Gujarat

Gujarat er en delstat i Indien. Det er den mest industrialiserede delstat efter Maharashtra. Gujarat ligger i det vestlige Indien ved grænsen til Pakistan. Den største by er Ahmedabad, og hovedstaden er Gandhinagar.

Før Indiens uafhængihed var området fuld af små fyrstedømmer; deriblandt Junagadh, Kutch, og Porbandar hvor Gandhi blev født.

Delstatens næststørste by Surat, var en vigtig handelsplads ca. år 1600-1800. Både Ahmedabad og Surat er blandt Verdens 80 største byer

Eksterne henvisninger 

Delstater i Indien
Ahmadnagar

Ahmednagar (marathi: अहमदनगर, ) er en by i den indiske delstat Maharashtra.

Byen er det administrative centrum for distriktet af samme navn og havde ved folketællingen i 2001 307.615 indbyggere. Byområdet, inklusiv Ahmednagars garnisonsby, havde 347.549 indbyggere på samme tidspunkt. Af befolkningen er 53 % mænd og 47 % kvinder.

Byen blev grundlagt i 1494 af Ahmad Nizam Shah på et sted, som hed Bhingar, og var i en periode hovedstad for fyrstedømmet Ahmednagar . Befolkningen består hovedsagelig af marather og kunbier.

Maratherne erobrede byen fra muslimerne i 1790, og den blev så erobret (første gang) af briterne i 1803. I den britiske periode blomstrede byen op i kraft af handel med bomuld og silke, som erstattede de tidligere erhverv matvævning og papirproduktion. I dag er det sukker, som giver den største indtægt med 19 sukkerfabrikker. Af religioner er det hinduismen, som hersker med ca. 82 %, men det er også andre religioner som kristendom, islam, buddhisme, sikhisme og jainisme.

Referencer 

Byer i Maharashtra
Maharashtra

Maharashtra er en delstat i det vestlige Indien. Dens hovedstad er Mumbai, Indiens økonomiske kraftcenter. Der var 96.752.247 indbyggere ifølge en folketælling i 2001.

Delstaten blev dannet 1. maj 1960 for at tilfredsstille kravet fra den største sproggruppe i staten, de marathi-talende, om deres egen stat. Delstaten Bombay, som var blevet udvidet i 1956 for at omfatte marathi- og gujarati-talende områder fra Hyderabad og Madya Pradesh, blev delt i de to stater Maharashtra og Gujarat efter de talte hovedsprog.

Maharashtra grænser op til Goa og Karnataka mod syd, Andhra Pradesh mod sydøst, Gujarat, Dadra og Nagar Haveli, og Madhya Pradesh mod nord, Chhattisgarh mod øst, og Det Arabiske Hav mod vest.

Større byer: Mumbai, Thane, Ulhasnagar, Bhiwandi, Ratnagiri, Chiplun, Jalgaon, Dhulia, Bhusawal, Pune, Ahmadnagar, Sholapur, Nasik, Sangli, Kolhapur, Aurangabad, Nagpur.

Se også

 Marathaforbundet
Ahvaz

Ahvaz eller Ahwaz (persisk: اهواز ahvāz, arabisk: أحواز) er hovedby i provinsen Khusistan i det sydvestlige Iran.

Galleri

Eksterne henvisninger 

Byer i Iran
Stationer på Den Transiranske Jernbane
Aichi-præfekturet

er et præfektur i Japan.

Præfekturet ligger i regionen Chūbu på den sydlige del af Japans hovedø Honshū. Det har  indbyggere og et areal på . Hovedbyen er byen Nagoya.

Referencer

Eksterne henvisninger 

 

Japans præfekturer
Aijal

Aijal er hovedstad i delstaten Mizoram, Indien. Hovedstaden i Mizoram ar Aizawl, Aijal er navnet på Hindi.

Byer i Mizoram
Delstatshovedstæder i Indien
Ain (flod)

Ain er en fransk flod af ca. 190 km's længde. Den udspringer i Jurabjergene mellem landsbyerne Conte og La Favière i ca. 700 meters højde over havet og udmunder i Rhone på dennes højre bred ca. 40 km øst for Lyon.

Galleri

Opdæmning 
Ain opdæmmes af blandt andet Barrage de Cize-Bolozon, Barrage de Vouglans og Barrage du Saut-Mortier. Tillige af Barrage d'Allement. Barrage betyder dæmning.

Bifloder og tilløb 
Blandt bifloder og tilløb er blandt andet:

 La Serpentine
 La Saine
 La Londaine
 L'Angillon
 Le Dudon
 Le Daillon
 Le Drouvenant
 La Serra
 La Cimante
 La Lantenne
 La Bienne
 L'Oignin
 La Valouse
 Le Veyron
 Le Suran
 Le Riez
 L'Albarine
 Le Gardon
 Le Toison

Ain har mere end 50 bifloder og tilløb. Vist i rækkefølge fra Ains øverste løb og nedefter.

Kildehenvisninger

Eksterne henvisninger 

Floder i Frankrig
Jurabjergene
Ain

Ain har flere betydninger:

 Ain (departement) – et fransk departement
 Ain (flod) – en fransk flod
 Ain (bogstav) - et bogstav i det arabiske alfabet
 AIN – det cubanske nyhedsbureau.
Aire

Aire er en flod i England.

Henvisninger 

Floder i England
Airolo

Airolo er en by og vintersportssted i Schweiz med  indbyggere.

Byen ligger i kantonen Ticino, ved den sydlige ende af både Skt. Gotthard-jernbanetunnelen og -vejtunnelen.

Referencer

Eksterne henvisninger 

Byer i Schweiz
Ticino
Endorfiner

Endorfiner er primært smertedæmpende peptider med morfinagtig virkning, der blandt andet udløses i hjernen. Der findes også syntetiske endorfiner, bl.a. i chokolade. Endorfin produceres, ud over ved smerter, f.eks. ved hård træning, hårdt arbejde, succes, forelskelse, sex eller latter, og kan foruden den smertestillende effekt også give en følelse af lyst, succes og energi. 

Der kendes til over 20 forskellige typer endorfiner. Beta (β)-endorfin er mange gange kraftigere end morfin og spiller muligvis en rolle i blandt andet sukkersyge, cerebral aldring, stress og alkoholisme.

Eksempler på naturlige endorfiner:
 Enkefalin
 Dynorfin
 Neoendorfin

Referencer 

Fysiologi
Biokemi
Peptider
Smerte

Smerte defineres af IASP (The International Association for the Study of Pain) som en ubehagelig sensorisk og emotionel oplevelse forbundet med, eller som ligner den forbundet med, aktuel eller mulig vævsskade. Dette vil sige, at smerter er subjektiv.

Smerter inddeles i akutte og kroniske. Kroniske smerter kan inddeles i maligne smerter og ikke-maligne smerter.

 Akut smerte er en smerte der varer mindre end 3 måneder.

 Kronisk smerte er smerte, der varer mere end 3 måneder.
Smerter kan også inddeles efter mekanismer:
 Nociceptive smerter
 Neurogene smerter
 Andre smerter

Se også 
 Abstinens
 Allodyni
 Dysæstesi
 Endorfiner
 Eufori
 Fantomsmerte
 Fentanyl
 Forskudt smerte
 Hjernen
 Menstruationssmerter
 Misbrug
 Narkoman
 Neuralgi
 Neurogen
 Neuropati
 Neuropeptid
 Nociceptor
 Paræstesi
 Smertebehandling
 Smerteklinik

Noter 

Lidelse
Symptomer
Følelse
Morfin

Morfin (alternativ stavemåde morphin) er et alkaloid opioid, der forekommer i opiumvalmuen (Papaver somniferum) og udgør sammen med kodein de to naturligt forekommende terapeutisk anvendte opiater. Morfin er et kraftigt smertestillende lægemiddel, der bruges til behandling af stærke smerter.

Historie 
Stoffet blev første gang isoleret fra opium i 1804 af den tyske farmaceut Friedrich Serturner. Han kaldte stoffet Morphium efter Morfeus, den græske gud for søvn og drømme. Med opfindelsen af den medicinske sprøjte i 1853 begyndte man for alvor at anvende stoffet, oftest for af "kurere" afhængighed af opium eller alkohol.

Stoffet blev brugt meget i forbindelse med den amerikanske borgerkrig, og over 400.000 soldater fik "soldatsygdommen", hvilket vil sige at de blev afhængige af stoffet. Flere kendte personer har lidt samme skæbne, f.eks. Charlie Parker, Bela Lugosi, Hank Williams, Hermann Göring og William S. Burroughs. På grund af den stærkt vanedannende effekt, undgår man i dag at bruge stoffet til længerevarende behandling. Kortvarig brug i en klinisk akut situation, er dog stadig tilrådeligt og ikke vanedannende.

Lægemidler med morfin på det danske marked 

I Danmark fås morfin kun på recept og i lægemidlerne:
 Contalgin® 
 Depolan® 
 Doltard® 
 Malfin® 
 Morfin "DAK" 

På de danske sygehuse fås morfin i:
 Bupivacain-morfin "SAD", Komb. 
 Morfin "SAD" 
 Skopolamin-morfin "SAD", Komb.

Se også 

 Buprenorfin
 Fentanyl
 Heroin, Diacetylmorfin)
 Ketogan
 Morfeus
 Methylmorfin (kodein)
 Nicomorfin
 Naloxon
 Opioid-receptor
 Opium
 Stofmisbrug

Referencer

Eksterne henvisninger 

 www.netdoktor.dk: Morfin 'DAK'

Alkaloider
Lægemidler tilhørende nervesystemet
Opioider
Hjerneblødning

Hjerneblødning (lat: hæmorrhagia cerebri) er den almindeligt anvendte betegnelse for et bristet, blødende blodkar i hjernen. Kan ubehandlet føre til intrakraniel trykstigning og død, men kan, hvis det opdages i tide, behandles på et sygehus.

Se også 
 Apopleksi (slagtilfælde)

Neurologiske sygdomme
Adelheid

Adelheid er et pigenavn, der betyder "adelig". Navnet, der også findes i varianten Adelaide, bruges kun sjældent i Danmark; i 2009 bar 53 personer et af disse navne ifølge Danmarks Statistik.

Kendte personer med navnet 
 Adelaide af Sachsen-Meiningen, britisk dronning.

Noter 

Pigenavne
Edirne (by)

Edirne (Adrianopel på græsk Hadrianopolis) er en by i Tyrkiet tæt ved  grænsen til Grækenland og Bulgarien. Byen er hovedstad i provinsen Edirne og har ca.  indbyggere.

Byen blev grundlagt at den romerske kejser Hadrian. Edirne var under navnet Adrianopel hovedstad i Det Osmanniske Rige fra 1413 til 1458, til osmannerne erobrede Konstantinopel (i dag Istanbul), som de gjorde til rigets hovedstad.

Byens beliggenhed mellem Asien og Europa har gjort den og de nærliggende områder til skueplads for en lang række slag og erobringer fra tiden fra romernes grundlæggelse af byen, og byen hævder at være det historisk mest omtvistede punkt på kloden.

Byen er i dag berømt for sine mange moskeer, minareter og andre bygningsværker fra den osmanniske periode.

Reflist 

Byer i Tyrkiet
Antikken
Edirne (provins)

Edirne er en tyrkisk provins i den nordvestlige del af Tyrkiet.

Provinsen er opkaldt efter provinshovedstaden Edirne.

Byer 
 Edirne
 Enez
 Havsa
 İpsala
 Keşan
 Lalapaşa
 Meriç
 Süleoğlu
 Uzunköprü

Tyrkiets provinser
Cuauhtémoc

Cuauhtémoc (1502-1525) var den sidste aztekiske hersker over Tenochtitlán (den nuværende Mexico City) og den sidste "aztekiske kejser". 

Han kom til magten i 1521. Hans forgænger var Cuitláuac, og han blev efterfulgt af spanierne.

Cuauhtémoc var nevø af kejser Moctezuma II, og hans unge hustru var en datter af Moctezuma. Han tog magten, da hans by kom under belejring af spanierne og blev hærget af en koppeepidemi.

Den 13. august 1521 overgav han sig til Hernán Cortés i Tlatelolco-kvarteret i Tenochtitlán. 

Cuauhtémoc betragtes som den sande helt under den aztekiske nations fald; i 1525 blev han torteret til døde med sine fødder i ild, men nægtede at røbe oplysninger om de skatte, som spanierne eftertragtede.

Eksterne henvisninger 

Personer henrettet ved hængning
Aztekiske kejsere
Lot (flod)

Lot er en biflod til den franske flod Garonne.

Se også 

Floder i Frankrig
Lot

Lot eller LOT kan henvise til flere artikler:

 Lot (flod) – en fransk flod
 Lot (departement) – et departement i Frankrig
 LOT Polish Airlines – et polsk flyselskab
 Lot (bibelsk person) – en bibelsk person og profet i islam
 Lot, Belgien – en belgisk by

Se også
 Lot-et-Garonne – et departement i Frankrig
Lot (departement)

Lot () er et departement i Frankrig. Det er beliggende i Pyrenæerne, og dets hovedby er Cahors. Departementet har (1999) ca. 167.000 indbyggere.

Eksterne henvisninger

Departementer i Frankrig
Sund (farvand)

Sund er et smalt farvand forbindende to større farvande.
Stræde og bælt er synonyme betegnelser.

Sunde 
 Agersø Sund
 Aggersund
 Alssund
 Femern Bælt
 Hadsund (sund)
 Hvalpsund
 Langelandsbælt
 Lillebælt
 Limfjorden
 Storebælt
 Svendborgsund
 Øresund

Udenlandske 
 Femernsund
 Milford Sound (fjord)
 Prins Christians Sund
 Puget Sound
 Strelasund
 Scoresby Sund (fjord)
 Sound of Mull
Sund

Sund har flere betydninger:

 Sund (farvand) – et smalt farvand.
 Sund (bygd) – en bygd på Færøerne
 Sund (Norge) – en kommune i Hordaland fylke, vest for Bergen i Norge.
 Sund kommune (Åland) – en kommune på Ålandsøerne.

Se også
 Sundhed – størst mulig fysisk, psykisk og socialt velbefindende
Strådøden

Strådøden var når en viking døde i sin seng af alderdom eller sygdom. Han ender i Hel, et trøstesløst sted under Asgård, hvor uhyret Hel hersker over de ulykkelige sjæle. En viking der frygtede denne død stod derfor ikke tilbage for krig og kamp.

Nordisk mytologi
Vikingetidens kultur
Grotte

En grotte (fra italiensk grotta fra middelalderlatin grupta fra græsk krypte, af kryptein = at skjule,  hvoraf ord som "krypt" og "kryptografi"m. fl., og grotesk) er en underjordisk hule. En grotte kan periodevis være fyldt med vand, hvis den ligger ved havet. 

Blandt de dybeste naturlige grotter er Krubera-grotten i Abkhasien-regionen i Georgien. I 2004 nåede et ukrainsk hold ned under 2.080 meter.

Naturlige grotter 
 Betharramgrotten, Frankrig
 Chauvetgrotten, Frankring 
 Den Blå Grotte, Capri
 Dragegrotten (Cuevas del Drach), Mallorca
 Labouichegrotten, Frankrig
 Lascauxgrotten, Frankrig
 Mammutgrotten, USA
 Padiracgrotten, Frankrig
 Postojnagrotten (Adelsberggrotten), Slovenien
 Cango Caves, Sydafrika
 Riesending-grotten, Tyskland

Kunstige grotter 
 Daugbjerg kalkgruber, Danmark 
 Mønsted kalkgruber, Danmark
 Thingbæk kalkminer, Danmark

Se også 
 Hule
 Snehule
 Igloo
 Gletsjer
 Beskyttelsesrum
 Lavatunnel
 Tunnel
 Stalaktit, Stalagmit, drypsten
 Hulemaleri
 Edouard Alfred Martel

Noter

Eksterne links og henvisninger 

 The 7 Longest Caves in the World. Lifescience

Ly
Agrigento (by)

Agrigento  er hovedbyen i den italienske provins Agrigento på øen Sicilien.

Byen blev grundlagt som den græske koloni Akragas af nybyggere fra Gela omkring 582 f.Kr. og blev et vigtigt kulturelt og økonomisk center med omkring 200.000 indbyggere. Den var således en af de vigtigere byer i Magna Graecia. I 406 f.Kr. blev den plyndret af styrker fra Karthago. I 262 f.Kr. blev den indkorporert i Romerriget og fik navnet Agrigentum. Senere blev navnet Grigent eller Girgenti, men i 1927 ændrede italienerne navnet officielt til Agrigento.

Det arkæologiske område i Agrigento  blev i 1997 udget til UNESCO verdensarvsområde.

Eksterne henvisninger 

Area of Agrigento
Comune di Agrigento

Verdensarvsområder i Italien
Agrigento (provins)

Agrigento er en italienske provins på øen Sicilien.

Hovedstaden for provinsen er Agrigento, som også har givet navn til provinsen.

Kommuner 

 Agrigento
 Alessandria della Rocca
 Aragona
 Bivona
 Burgio
 Calamonaci
 Caltabellotta
 Camastra
 Cammarata
 Campobello di Licata
 Canicattì
 Casteltermini
 Castrofilippo
 Cattolica Eraclea
 Cianciana
 Comitini
 Favara
 Grotte
 Joppolo Giancaxio
 Lampedusa e Linosa
 Licata
 Lucca Sicula
 Menfi
 Montallegro
 Montevago
 Naro
 Palma di Montechiaro
 Porto Empedocle
 Racalmuto
 Raffadali
 Ravanusa
 Realmonte
 Ribera
 Sambuca di Sicilia
 San Biagio Platani
 San Giovanni Gemini
 Santa Elisabetta
 Santa Margherita di Belice
 Sant'Angelo Muxaro
 Santo Stefano Quisquina
 Sciacca
 Siculiana
 Villafranca Sicula

Bydele 

 Montaperto
 Villaggio Mosé

Floder 
 Platani
 Salso

Seværdigheder 
 Templernes Dal
 Concordia-templet

Se også 
 Agrigento for andre betydninger.
Kønssygdom

Seksuelt overførte sygdomme, seksuelt overførte infektioner eller kønssygdomme smitter ved seksuel kontakt, herunder vaginal sex, analsex og oralsex eller anden fysisk kontakt med kønsorganer. Det medicinske speciale, der beskæftiger sig med kønssygdomme, kaldes venerologi. 

Udtrykket seksuelt overførte infektioner er bredere dækkende, fordi ikke alle seksuelt overførte infektioner udvikler en sygdom, man kan på den måde værre bærer af en infektion, uden at det har konsekvenser for ens eget helbred.

Ikke alle infektioner som kan overføres seksuelt, klassificeres som seksuelt overførte infektioner. For at være en seksuelt overførte infektion, skal den primære overførsel metode være seksuel aktivitet. Omvendt er det muligt at få en seksuelt overført infektion uden seksuel aktivitet, for eksempel gennem blodtransfusion eller deling af sprøjter og kanyler.

Flere kønssygdomme er zoonoser. Gonorré kom oprindeligt fra kvæg og smittede over til mennesker. Syfilis stammer også fra kvæg eller får mange hundrede år tilbage; muligvis seksuelt overført. Den nyligste og dødeligste kønssygdom, der har krydset over fra dyr til mennesker, er HIV, som mennesker fik fra abe-versionen af viruset hos chimpanser.

Forebyggelse 
Kondomer er det bedste forsvar mod smitte af seksuelt overførte infektioner. 

Det er yderst sjældent at blive smittet gennem blodtransfusioner, og det regnes for sikkert at modtage blod. 

Der er høj risiko for smitte ved at genbruge eller dele sprøjter og især kanyler; en praksis, som undertiden ses hos stofmisbrugere. Ved ganske enkelt at anvende ubrugte remedier nedsættes risikoen for smitte markant.

Liste over seksuelt overførte sygdomme 
 HIV 
AIDS
 Gonorré
 Hepatitis B (smitsom leverbetændelse)
 Herpes
 Klamydia
 Kønsvorter (kondylomer)
 Mollusker
 Syfilis
 Papillomavirus (HPV)
 Trichomonas

Referencer

Eksterne henvisninger 
 http://directory.google.com/Top/World/Dansk/Sundhed/Sygdomme_og_lidelser/K%C3%B8nssygdomme/ 
 http://www.kønssygdom.dk/ 
 http://www.netdoktor.dk/sunderaad/fakta/koenssygdomme.htm
 Hidden STD Epidemic: Maps Show Infection Rates in 50 States. Livescience

Sexologi
Erektion

Erektion (fra latin; bogstaveligt "rejsning") er den tilstand en stiv penis har.

Afhængigt af individuelle biologiske forskelle, samt af erektionens styrke, kan det erigerede lem have forskellig retninger. Tænker man sig at manden står op, kan hans penis pege i vandret eller lodret retning – eller i hvilken som helst retning derimellem. 

Erektion er en forudsætning for at et samleje kan gennemføres.

Kronisk mangel på evne til erektion kaldes impotens.

Erektionens funktion 

Fyldningen af det kavernøse væv og til en hvis grad af det spongiøse, sker ved at muskulaturen i arteriernes vægge, især i arteria profunda, hvor penis afslappes. Derved fyldes vævet op med blod. Det svulmer jf. svulmelegemer. Dette betyder at hovedparten af penis' vener, de superficielle vener, bliver komprimeret, således, at blodet vil have svært ved at løbe tilbage. Blodgennenmstrømningen under erektion er derfor meget lav. Da muskulaturen i karvæggene er glat muskulatur, som er autonomt innerveret, fremgår det derfor tydeligt, hvorfor erektioner ofte opstår uden for viljens styring. Muskulaturen kan dog også innerveres hormonelt, hvilket både er noget kroppen selv kan gøre. Dette kan fremskyndes via det virksomme stof viagra. 

Den hormonelle del vil sige, at stoffet fra blodbanen sætter sig på nogle receptorer på de celler, det skal virke på. Manglende erektion kan skyldes åreforkalkninger.

Se også 
Fallos
Priapisme

Sexologi
Lokalisering

Lokalisering har flere betydninger:

Lokalisering er et andet ord for stedbestemmelse. Se Lokalisering (sted).
Lokalisering er arbejdet med og forberedelsen af brug af flere brugervendte sprog i computerprogrammer.

Formatering af flertydig mangler
Enlig

Enlig, efter engelsk også kaldet single, er en civilstatus uden en fast partner.

En enlig kan være en ungkarl, ungkarlepige eller alenemor, og har altså ikke en kæreste, ægtefælle eller samlever.

Flere studier viser, at enlige generelt har en højere dødelighed, end folk der lever i et parforhold.
Ifølge forskere på University of California, Los Angeles, så er ""det dårligt for dit helbred og din levetid at være single". Det er nemmere for enlige at miste forbindelse til andre. Mangel på sociale relationer vil få personer til gradvist at miste deres selvidentitet, støtte og formål<ref>" Mechanisms Linking Social Ties and Support to Physical and Mental Health" . |first= Peggy A. |last= Thoits | Sage Journals”.</ref> ifølge psykologiprofessor Peggy A. Thoits på Indiana University. I et studie udgivet i 2011 "er der 32 % højere risiko for tidlig død for enlige mænd sammenlignet med gifte mænd. Enlige kvinder har 23 % højere risiko for tidlig død i forhold til gifte kvinder" ifølge American Journals of Epidemiology Study''. Forskere har forklaret at enlige personer oplever flere emotionelle faktorer, der får dem til at dø tidligere. I et studie fra Harvard University blev det beskrevet at "Socialt isolerede mænd har 82 % større risiko for at dø af en hjertesygdom". Et peerreviewet studie fandt at enlige havde en højere dødsrate efter større operationer end gifte par.

Referencer 

Kærlighedsforhold
Stereotyp
Stockholmsyndrom

Stockholmsyndromet er en psykisk tilstand, i hvilken fanger eller ofrene for en kidnapning udvikler tilknytning til deres vogtere. Denne solidaritet kan sommetider komplicere tingene, når fangerne ligefrem hjælper deres tilfangetagere med at opnå deres mål eller undslippe politiet.

Syndromet udvikler sig ud af ofrets forsøg på at relatere sig til sin tilfangetager eller få sympati fra kidnapperen.

Syndromet blev navngivet således efter det berømte røveri på Norrmalmstorg imod Kreditbanken i Stockholm, som varede fra 23. august til 28. august 1973. I denne sag blev ofrene ved med at forsvare røverne, selv efter at den seks dage lange tilfangetagelse var overstået. De forholdt sig også forbeholdne i den efterfølgende retssag. Navnet blev første gang anvendt af kriminologen og psykolog Nils Bejerot, der assisterede politiet under røveriet og refererede til syndromet i en nyhedsudsendelse. Mange psykologer over hele verden tog det derefter til sig.

Andre berømte sager tæller flykapringer og kidnappede mennesker, så som Patricia Hearst. Hun blev bortført og holdt som gidsel hos en politisk engageret militær organisation (the Symbionese Liberation Army, eller SLA). Hendes far ville ikke betale løsesummen, og Hearst blev dermed holdt fanget. Sagen tog to måneder senere en bizar vending, da SLA røvede Hibernia Bank i San Francisco, og overvågningskameraerne tydeligt viste, at Patricia Hearst havde aktiv deltaget i røveriet, og var bevæbnet med et maskingevær. 

Syndromet er beslægtet med "brudebortførelser" eller "bruderov" (bride capture – kulturelt accepteret praksis, hvor en mand med magt kan tvinge en kvinde ind i sin familie) og lignende emner i kulturel antropologi.

Se også 
 Viktimologi
 Sabinerindernes rov

Referencer

Eksterne links 
 Nils Bejerots artikler om begivenhederne ved Norrmalmstorg 
 Nils Bejerots artikler på svensk 
 Time om Patty Hearst

Gidseltagning
Psykologi
Syndromer
Forbillede

En rollemodel eller et forbillede er en person, hvis opførsel, eksempel eller succes er eller kan emuleres af andre, særligt af yngre. Begrebet "rollemodel" menes at være opfundet af sociologen Robert K. Merton, som fandt på det i løbet af sin karriere. Merton havde en hypotese om at individer sammenligner sig selv med referencegrupper af folk som udfylder den sociale rolle, som individet selv aspirerer til. Et eksempel kan være måden hvorpå fans (ofte unge fans) vil idolisere og imitere professionelle atleter eller musikere.

I den anden halvdel af det 20. århundrede blev ordet udbredt som en del af et større ordforråd om social kapital til brug ved den amerikanske kamp for ligestilling på arbejdspladsen — sammen med ord som glasloft, networking, mentorskab og gatekeeper. Disse ord skulle hjælpe til at identificere og adressere problemer som forhindrede ikke-dominerende grupper i at opnå professionel succes. Mainstream virksomhedslitteratur overtog efterfølgende begreberne og reklamerede for dem som veje til succes for alle der ønskede at klatre op ad karrierestigen. I 1970 var disse begreber ukendte i den amerikanske offentlighed; ved midt-1990'erne var de blevet en del af dagligdags sprogbrug. I Danmark blev "rollemodel" første gang anvendt i 1986, og i 2001 blev det optaget i Retskrivningsordbogen. Selvom begrebet "rollemodel" er blevet kritiseret for at være "forældet", er begrebet, og dets associerede ansvar, stadig fremtrædende i den offentlige bevidsthed, og bliver ofte anvendt, især indenfor underholdningsindustrien og medierne.

Fodnoter
Slavisk

Slavisk har flere betydninger:

Slavisk (metode) – et udtryk for, at noget skal udføres nøjagtigt efter forskriften, på slave-vis.
Slaviske folkeslag – de folkeslag, der taler de slaviske sprog.
Slaviske sprog – en familie af indoeuropæiske sprog, der fortrinsvist tales af slaviske folk i Central- og Østeuropa og på Balkan.
Slavisk forsvar – en åbningsvariant i skak.
Slavisk (metode)

Slavisk er en betegnelse for at udøve en arbejdsopgave efter fastlagte og systematiske retningslinjer, ofte uden at overveje eller stille spørgsmål om det hensigtsmæssige i metoden, eller uden at have mulighed for at ændre retningslinjerne. Begrebet anvendes også i betydningen en "slavisk efterligning" og betegner da en eftergørelse af et produkt eller en metode, der er kopieret helt efter originalen uden forsøg på at forbedre eller ændre det oprindelige forlæg.

Ordet "slavisk" i den her beskrevne betydning udspringer af ordet slave.

Eksterne links 
 Begrebet "Slavisk" i Ordbog over det danske sprog

Ord og vendinger
Slave (flertydig)

Slave har flere betydninger:

 Slaveri – når et menneske har juridisk ejendomsret til et andet.
 Slavehandel – handel med slaver
 Træl – den gamle nordiske betegnelse for slave
 Slave (Rolling Stones) – en sang fra The Rolling Stones album Tattoo You

Se også
 BDSM – hvor et hersker-slave forhold er en særlig form for underkastelse (D&S)
 Master-slave (computer) – en enhed eller proces har kontrol over en eller flere andre
 Slaviske folkeslag – er en gruppe folkeslag, som har det til fælles, at de taler slaviske sprog
Oblat

Oblat har flere betydninger:

 Oblat (nadver) – en lille melkiks, som ved nadver repræsenterer Jesu legeme.
 Oblat (mærkat) – et lille symbolsk mærkat eller klistermærke.
Mysli

Mysli eller (uofficielt) müsli er et morgenmadsprodukt baseret på havregryn og tilsat andre grynsorter, kerner, stykker af et eller flere tørrede frugter eller nødder.

Müsli kommer oprindeligt fra Schweiz og blev udviklet af lægen Maximilian Bircher-Benner til sine patienter omkring år 1900.

Etymologi 
Mysli er en fordansket stavemåde af det schweizertyske Müesli, der er en diminutivform af Mues, som betyder mos.

Eksempler på indhold ud over havregryn 
 Hasselnøddeflager
 Kokosflager
 Rosiner
 Tørrede abrikosstykker
 Tørrede bananskiver
 Hirse
 Quinoa
 Speltflager
 Solsikkefrø
 Hørfrø
 Græskarkerner
 Sesamfrø
 Mandel

Noter

Eksterne henvisninger 

Morgenmadsprodukter
Mad fra Schweiz
Mikrobiologi

Mikrobiologi er læren om biologiske organismer, der oftest kun er synlige i mikroskop. Eksempelvis bakterier, virus og svampe. Disse mikroorganismer vil ofte blive fremavlet som cellekultur.

Se også
Histologi

Histologi (af histos - 'væv' på græsk og -logos - 'læren om') er læren om vævenes opbygning observeret ved forskellige mikroskopi-teknikker. I histologi arbejdes der med vævs cellulære opbygning og funktion; snarere handler det altså om vævets funktion frem for den individuelle celle.
Histologi kan også betegnes mikroskopisk anatomi, da faget beskæftiger sig med vævets opbygning, modsat makroskopisk anatomi, der beskæftiger sig med organismens overordnede anatomi.
Farmakokinetik

Farmakokinetik er beskrivelsen af lægemidlers optagelse, metabolisme, fordeling og udskillelse i den organisme, de indgives i. Farmakokinetik er altså hvad kroppen gør ved lægemidlet, modsat farmakodynamik, som er hvad lægemidlet gør ved kroppen.

Sædvanligvis benyttes matematiske kompartmentmodeller og differentialligninger til beskrivelse af lægemidlets vandring i organismen.

Nogle af variablerne i farmakokinetikken
Absorption
Oral
Intravenøs
Andre
Distribution
1-kompartment
2-kompartment
3-kompartment
Proteinbinding
Binding i fedtvæv
Metabolisme
Fase 1
Oxidation
Reduktion
Hydrolyse
Fase 2
Syntese
Konjugation
Elimination
0.-ordens kinetik
1.-ordens kinetik
Clearance
Halveringstid

Se også 
 Sporstofskinetik
 Receptorkinetik

Kinetik
 
Akademiske discipliner
Varv

Varv er betegnelsen for et lagdelt sediment, der udviser en årstidsvariation. I Sverige er der etableret en såkaldt varvkronologi flere tusinde år tilbage i tiden.

Varv er blandt de mindste stratigrafiske enheder.

Henvisninger 
 De Geer, G. (1940), Geochronologia Sueccia Principles. Kungl. Svenska Vetenskapsademiens Handlingar, Tredje Serien. Band 18 No.6.
 Lowe, J.J. and Walker, M.J.C. (1984), Reconstructing Quaternary Environments. Longman Scientific and Technical.
 Sauramo, M. (1923), Studies on the Quaternary varve sediments in southern Finland. Comm. Geol. Finlande Bulletin 60.
 Wohlfarth, B. (1996), The chronology of the Last Termination: A review of radiocarbon-dated, high-resolution terestrial stratigraphies. Quaternary Science Reviews 15 pp. 267-284.

Se også 

Sedimentære bjergarter

fi:Lustosavikronologia